Kurttilan mielestä ei ole soveliasta, että K18-luokiteltua aineistoa näytetään päiväsaikaan Yle Areenan kaltaisista verkkovideopalveluista (CS:GO:n konsoliversioilla on PEGIn K-18-merkintä , mutta tietokoneversiolla ei ole). Hänen mielestä verkkopalveluita pitäisi koskea samat säännöt kuin televisioitakin, elikaltaista K-18-ohjelmaa ei saisi esittää netissäkään ennen kello 23:00 ja K-16-ohjelmaa ei saisi esittää ennen kello 21:00.Lapsiasiavaltuutettua näyttäisi haittaavan vain suoran verkkolähetyksen ajankohta. Yleisradiolle lähetetyssä kirjelmässä ei ihmetellä lainkaan sitä, että Areenasta voi katsoa päiväsaikaan K-16-ikärajamerkinnällä varustettua CS:GO-finaaliottelua jälkilähetyksenä . Jos lapsiasiavaltuutettu vaatii rajoituksia suoriin verkkolähetyksiin vetoamalla ikärajoihin, luulisi samaisten rajoitusten koskevan myös jälkilähetyksiä ja niiden sallittuja katseluaikoja.Yle voisi tietysti näyttää tiettyjä PEGI-luokiteltuja verkkosisältöjä vain rekisteröityneille käyttäjille, jolloin yritettäisiin varmistaa, ettei liian nuoret eksy "haitallisten" ohjelmien pariin. Tätä lapsiasiavaltuutettu ei kuitenkaan ehdottanut.